QIShLOQ XOʻJALIGINING AGROKIMYo XIZMATI KOʻRSATISh TIZIMINI TAKOMILLAShTIRISh ChORA-TADBIRLARI TOʻGʻRISIDA
(resolution, 1996-08-07)

Qishloq xoʻjaligining agrokimyo xizmatini takomillashtirish, mineral oʻgʻitlar va oʻsimliklarni himoya qilish vositalari ishlab chiqaruvchilar bilan isteʼmolchilar oʻrtasidagi toʻgʻridan toʻgʻrialoqalarni rivojlantirish maqsadida Vazirlar Mahkamasi qaror qiladi: 1. Oʻzbekiston “Oʻzagrokimyoservis” uyushmasi Oʻzbekiston Respublikasi Qishloq xoʻjaligi vazirligi tizimidagi “Oʻzagrokimyoservis” davlat-aksionerlik uyushmasiga aylantirilsin. 2. Belgilab qoʻyilsinki, “Oʻzagrokimyoservis” uyushmasi: yuridik shaxs huquqiga ega boʻlgan respublika tijorat-vositachilik xoʻjalik uyushmasi hisoblanadi; hududiy aksionerlik birlashmalari tomonidan mulkchilik shakllari va idoraviy boʻysunishidan qatʼi nazar, korxonalar va tashkilotlar ishtirokida tashkil etiladi; moliyaviy-iqtisodiy va xoʻjalik faoliyati masalalarini mustaqil hal etadi, markazlashtirilgan sugʻurta, zaxira va boshqa jamgʻarmalar tashkil etadi. “Oʻzagrokimyoservis” davlat-aksionerlik uyushmasining tarkibiga 1-ilovaga muvofiq rozilik berilsin. 3. Belgilansinki, “Oʻzagrokimyoservis” uyushmasining asosiy vazifalari quyidagilardan iboratdir: xoʻjaliklarga shartnoma asosida mineral oʻgʻitlar va boshqa kimyoviy vositalar sotish; “Oʻzkimyosanoat” uyushmasi korxonalari va boshqa mahsulot yetkazib beruvchilar bilan toʻgʻridan toʻgʻrioʻzaro foydali xoʻjalik aloqalari oʻrnatish; respublikaning barcha yerdan foydalanuvchilariga oʻsimliklarni biologik va kimyoviy himoya qilish xizmatlari, agrokimyo xizmati koʻrsatish; xoʻjaliklarda tuproqning agrokimyo tadqiqotlarini oʻtkazish, ozuqa va boshqa qishloq xoʻjaligi mahsulotlari sifatini tekshirish; yuqori samarali texnika va texnologiyalarni kompleks oʻzlashtirish, shu jumladan xorijiy investitsiyalarni jalb qilgan holda: uyushma doirasida yagona uslubiy va ilmiy-texnika ishlarini olib borish. 4. “Oʻzagrokimyoservis” uyushmasining xodimlarining cheklangan soni 32 nafardan iborat boʻlgan (xizmat koʻrsatuvchi xodimlarsiz) ijro etuvchi apparati tuzilmasi 2- va 2a-ilovalarga muvofiq tavsiya qilinsin. Uyushmaga raisning ikki nafar oʻrinbosari, shu jumladan bir nafar birinchi oʻrinbosari boʻlishiga ruxsat berilsin. Uyushma raisi lavozimi boʻyicha Qishloq xoʻjaligi vazirining oʻrinbosari hisoblanadi. 5. Belgilab qoʻyilsinki, hududiy aksionerlik birlashmalari: oʻz faoliyatida tegishli ravishda Qoraqalpogʻiston Respublikasi Vazirlar Kengashiga va viloyatlar hokimliklariga hisob beradi hamda “Oʻzagrokimyoservis” uyushmasi tarkibiga uning muassislari huquqi bilan kiradi; mulkchilikning barcha shakllaridagi korxonalar va tashkilotlarni ixtiyoriylik asosida birlashtiradi, oʻzlariga berilgan funksiyalar bajarilishi uchun oʻz muassislari oldida javob beradi; “Oʻzagrokimyoservis” respublika uyushmasi tarkibiga yuridik shaxs huquqi bilan kirgan holda oʻz faoliyatini hududiy birlashma qatnashchilarining umumiy yigʻilishida qabul qilingan hududiy birlashma Ustaviga muvofiq amalga oshiradi; hududiy aksionerlik birlashmalarining raislari muassislar yigʻilishi tomonidan tayinlanadi va “Oʻzagrokimyoservis” respublika uyushmasi boshqaruvi tomonidan tasdiqlanadi. hududiy aksionerlik birlashmasining namunaviy tuzilmasi 3-ilovaga muvofiq tasdiqlansin. 6. Davlat mulki qoʻmitasi “Oʻzagrokimyoservis” uyushmasi bilan birgalikda: 1995-yilda uyushmaning tuman birlashmalarini 4-ilovaga muvofiq ochiq turdagi aksionerlik jamiyatlariga aylantirishni tugallasin; uyushmaning firma doʻkonlarini ular joylashgan yer maydonlari bilan birgalikda xususiy mulk qilib sotsin, bunda aksionerlik jamiyati xodimlariga ustunlik huquqi berilsin; davlatga tegishli aksiyalar paketiga muvofiq aksionerlik jamiyatlari faoliyatini boshqarish huquqini shartnoma asosida “Oʻzagrokimyoservis” uyushmasiga bersin; davlatga tegishli aksiyalar boʻyicha dividendlarning bir qismini shartnoma asosida “Oʻzagrokimyoservis” uyushmasiga bersin: aksiyalarning erkin sotiladigan qismini ustun darajada qishloq xoʻjaligi korxonalariga, dehqon (fermer) xoʻjaliklariga sotsin. 7. “Oʻzagrokimyoservis” uyushmasi dehqon (fermer) xoʻjaliklariga va shaxsiy yordamchi xoʻjaliklar egalariga kimyoviy mahsulotlar sotish boʻyicha savdo obyektlari tarmogʻini kengaytirsin. 8. “Oʻzistiqbolstat” davlat qoʻmitasi va “Oʻzagrokimyoservis” uyushmasi Qoraqalpogʻiston Respublikasi Vazirlar Kengashi, viloyatlar hokimliklari bilan birgalikda bir oy muddatda Vazirlar Mahkamasiga mineral oʻgʻitlar va boshqa kimyoviy mahsulotlarni saqlash va sotish bazalarini hududiy joylashtirishni takomillashtirishga oid takliflar kiritsin. 10. Mazkur qarorning bajarilishini nazorat qilish Bosh vazirning birinchi oʻrinbosari I.X. Joʻrabekov zimmasiga yuklansin. Qoraqalpogʻiston aksionerlik birlashmasi Andijon aksionerlik birlashmasi Buxoro aksionerlik birlashmasi Jizzax aksionerlik birlashmasi Qashqadaryo aksionerlik birlashmasi Navoiy aksionerlik birlashmasi Namangan aksionerlik birlashmasi Samarqand aksionerlik birlashmasi Surxondaryo aksionerlik birlashmasi Sirdaryo aksionerlik birlashmasi Toshkent aksionerlik birlashmasi Fargʻona aksionerlik birlashmasi Xorazm aksionerlik birlashmasi Oʻsimliklarni himoya qilish respublika stansiyasi Respublika agrokimyo stansiyasi Kimyoviy zaxiralar respublika bazasi Rahbariyat Marketing va tashqi aloqalar boshqarmasi Moddiy resurslar boshqarmasi Iqtisodiyot, moliya va hisobot boʻlimi Nazorat-taftish boʻlimi Kapital qurilish va transport boʻlimi Ishlar boshqarmasi Birlashmaning xodimlarining taxminiy soni: 1. Qoraqalpogʻiston Respublikasi, Namangan, Fargʻona viloyatlari — 20—25 kishi. 2. Andijon, Buxoro, Jizzax, Qashqadaryo, Navoiy, Samarqand, Surxondaryo, Toshkent, Xorazm viloyatlari — 15-19 kishi. Izboskan Xoʻjaobod Arnasoy Baxmal Oʻrtachoʻl Doʻstlik Paxtakor Navbahor Navoiy Qiziltepa Xatirchi Oqdaryo Bulungʻur Goʻzalkent Zarafshon Ishtixon Kattaqoʻrgʻon Koʻshrabot Narpay Nurobod Payariq Pastdargʻom Paxtachi Tayloq Urgut Chelak Oltinsoy Qiziriq Oqqoʻrgʻon Zangiota Piskent Toshkent Chinoz Yangiyoʻl Oxunboboyev Bagʻdod Buvayda Qoʻqon Quva Soʻx Toshloq Oʻzbekiston Uchkoʻprik Fargʻona Furqat